user
வினா :

கீழே கொடுக்கப்பட்டுள்ள பொருட்களைவைத்து பன்னீர் பேன் ஃப்ரை கிரேவி செய்வது எப்படி?
தேவையான பொருட்கள்:

250 கிராம் பன்னீர்
1 பெரிய வெங்காயம்
1 முட்டைகோஸ்
1 குடை மிளகாய்
8 பல் பூண்டு
2 துண்டு இஞ்சி
2 மேஜைக்கரண்டி சோள மாவு
2 மேஜைக்கரண்டி ஸ்செஷ்வான் சாஸ்
2 மேஜைக்கரண்டி கெட்சப்
1 மேஜைக்கரண்டி ரெட் சில்லி சாஸ்
1 மேஜைக்கரண்டி வெண்ணெய்
½ மேஜைக்கரண்டி கருப்பு மிளகுத்தூள்
தேவையான அளவு உப்பு
தேவையான அளவு எண்ணெய்
தேவையான அளவு வெங்காயத்தாள் (ஸ்பிரிங் ஆனியன்)


assistant
விடை :

பன்னீர் பேன் ஃப்ரை கிரேவி

செய்முறை:
1. முதலில் வெங்காயம், முட்டைகோஸ், குடை மிளகாய், பூண்டு, மற்றும் ஸ்பிரிங் ஆனியனை (வெங்காயத்தாள்) நறுக்கி தயார் செய்து, பன்னீரை சதுர வடிவில் நறுக்கி, மற்றும் இஞ்சி பூண்டை விழுதாக்கி  எடுத்து வைத்து கொள்ளவும்.
2. இப்பொழுது ஒரு கிண்ணத்தை எடுத்து அதில் நாம் நறுக்கி வைத்திருக்கும் பன்னீர், கால் மேஜைக்கரண்டி கருப்பு மிளகு தூள், சிறிதளவு உப்பு, மற்றும் நாம் அரைத்து எடுத்து வைத்திருக்கும் இஞ்சி பூண்டு விழுதினை ஒன்றாக போட்டு அதை நன்கு கலந்து விடவும்.
3. அடுத்து அதில் ஒரு மேஜைக்கரண்டி அளவு சோள மாவை சேர்த்து அது நன்கு பன்னீரோடு ஒட்டுமாறு கலந்து விடவும்.
4. பின்பு ஒரு பாத்திரத்தை  அடுப்பில் வைத்து அதில் பன்னீரை பொரித்து எடுப்பதற்கு தேவையான அளவு எண்ணெய் ஊற்றி அதை சுட வைக்கவும்.
5. எண்ணெய் சுட்ட பின் அதில் இந்த பன்னீரை ஒவ்வொன்றாக எடுத்து வைத்து அனைத்து புறங்களிலும் பொன்னிறம் ஆகுமாறு அதை வறுக்கவும்.
6. பன்னீர் அனைத்து புறங்களிலும் பொன்னிறமானதும் அதை எடுத்து ஒரு தட்டில் வைத்து கொள்ளவும்.
7. இப்பொழுது ஒரு வாணலியை அடுப்பில் வைத்து மிதமான சூடானதும் அதில் ஒரு மேஜைக்கரண்டி அளவு எண்ணெய் ஊற்றி அதை சுட வைக்கவும்.
8. எண்ணெய் சுட்டதும் அதில் நாம் நறுக்கி வைத்திருக்கும் 5 பல் பூண்டு, ஒரு துண்டு இஞ்சி, மற்றும் அரை கப் அளவு ஸ்ப்ரிங் ஆனியனை போட்டு அதை சுமார் ஒரு நிமிடம் வரை வதக்கவும்.
9. ஒரு நிமிடத்திற்கு பிறகு அதில் குடை மிளகாயை போட்டு அதை சுமார் ஒரு நிமிடம் வரை வதக்கவும்.
10. ஒரு நிமிடத்திற்கு பிறகு அதில் ஸ்செஷ்வான் சாஸ், கெட்சப், ரெட் சில்லி சாஸ், கால் மேஜைக்கரண்டி அளவு மிளகுத்தூள், மற்றும் தேவையான அளவு உப்பு சேர்த்து அதை நன்கு கிளறி விட்டு சுமார் ஒரு நிமிடம் வரை வதக்கவும்.
11. ஒரு நிமிடத்திற்கு பிறகு அதில் சுமார் 50 மி.லி அளவு தண்ணீர் ஊற்றி அதை நன்கு கலந்து விட்டு அதை சுமார் ஒரு நிமிடம் வரை கொதிக்க விடவும்.
12. பன்னீர் பேன் ஃப்ரை சிறிது கிரேவியாக வேண்டும் என்றால் அதில் ஒரு மேஜைக்கரண்டி அளவு சோள மாவில் சிறிதளவு தண்ணீர் சேர்த்து அதை கரைத்து இதில் சேர்த்து கொள்ளவும்.
13. பின்பு அதில் நாம் வறுத்து வைத்திருக்கும் பன்னீரை சேர்த்து அதை ஒரு கரண்டியின் மூலம் பக்குவமாக அந்த கலவையுடன் சேருமாறு கிண்டி விட்டு அதை சுமார் 2 நிமிடம் வரை வேக விடவும்.
14. 2 நிமிடத்திற்கு பிறகு அதில் சிறிதளவு ஸ்பிரிங் ஆனியன் ஐ தூவி ஒரு கிளறு கிளறி அடுப்பை அணைத்து விடவும்.
15. இப்பொழுது ஒரு பாத்திரத்தை மிதமான சூட்டில் அடுப்பில் வைத்து அதில் ஒரு மேஜைக்கரண்டி அளவு வெண்ணெய்யை ஊற்றி அதை உருக விடவும்.
16. வெண்ணெய் உருகியதும் அதில் நாம் நறுக்கி வைத்திருக்கும் வெங்காயம், மற்றும் முட்டைகோஸை போட்டு அதை ஒரு வதக்கு வதக்கி அடுப்பை அணைத்து விட்டு அதை அடுப்பிலிருந்து கீழே இறக்கி வைத்து விடவும்.
17. அடுத்து இரும்பு தவாவை எடுத்து அதை வெறுமனே அடுப்பில் வைத்து அது புகை வரும் அளவிற்கு அதை சுட வைக்கவும்.
18. பின்னர் இரும்பு தவாவில் இருந்து புகை வந்ததும் அடுப்பை அணைத்து விட்டு அதில் நாம் வதக்கி வைத்திருக்கும் வெங்காயம் மற்றும் முட்டைகோஸை போட்டு அதை நன்கு பரப்பி விடவும்.
19. 
பரிமாறும்போது தாவாவில் சுடவைத்திருக்கும்  வைத்திருக்கும் வெங்காயம் மற்றும் முட்டைகோசின்   மேலே நாம் செய்து வைத்திருக்கும் பன்னீர் கிரேவியை ஊற்றி சிறிதளவு ஸ்பிரிங் ஆனியனை தூவி அதை சுட சுட பரிமாறவும்.